**Navodila za delo**

**SLJ**

Danes boste **prebrali** zgodbo Slavka Pregla **Nič več mamin sinek.**

1. Pred branjem **razmisli:**

Kako bi razložil naslednje besede: špeckahla, mila jera, mamin sinko?

Si bil to kdaj tudi sam?

Kako si se počutil?

Poišči besede z nasprotnim pomenom: fant od fare, faca, frajer.

1. Tiho ali glasno **preberi** besedilo, ki ga pošiljam v priponki, **lahko ga poiščeš** tudi na spletni strani. **Preberi** enkrat, dvakrat, trikrat… odvisno koliko si se zapomnil.
2. Po branju **poišči** besede: ucvreti jo, zvijača, sukati po glavi, piškave tri besede, brisati jo po ulici, počehljati za ušesom in jih razloži. Razlago **zapiši** v zvezek.

Preden začneš **napiši** naslov Nič več mamin sinek in datum 23.3.

1. **Odgovori** na vprašanja v zvezek:

Kdo je Miha?

Kako se je iz maminega sinka spremenil v fejst fanta?

Nato **prepogni** list po sredini in na eno polovico **napiši** mamin sinek, ga **nariši** in **opiši** njegovo ravnanje v vseh treh situacijah. Na drugo polovico **napiši** fejst fant, ga **nariši** in **opiši** njegovo ravnanje v istih situacijah.

Kako bi Miha ravnal (prej – mamin sinek in po spremembi- fejst fant):

- če bi se njegovi prijatelji igrali z njegovo žogo?

- če bi se vozili z njegovim kolesom?

- če bi hoteli njegove napolitanke?

**Pri delu se potrudi, saj vem da se lahko.**

**2. DRU**

**Kako je organizirana država Slovenija?**

1. V učbeniku str. 105 in 106 si **preberi** o organizaciji naše države in si **oglej** slike.
2. Da boš lažje **razumel**, ker je snov težka in je veliko tebi slabo ali neznanih besed oz. besednih zvez si **oglej** še predstavitev, ki jo **pošiljam** v prilogi.
3. V zvezek **prepiši** naslov in **zapiši** datum in zapiši:

*Naša država ima svoje simbole (zastavo, grb in himno). Ima svojo ustavo, denar (evro) in svoj jezik. Naša država Republika Slovenija je demokratična država, kar pomeni, da ljudje volijo predsednika in poslance, ki državo zastopajo doma in v Evropi. Na čelu države je Borut Pahor. Pomembno vlogo pri sklepanju zakonov ima vlada, katere predsednik je Janez Janša.*

**Nariši** ali **prilepi**  zastavo in **zapiši**: Slovenska zastava je trobojnica z državnim grbom na desni strani.

**Nariši** ali **prilepi** grb in zapiši: Slovenski grb ima obliko ščita, tri zvezde ponazarjajo tri celjske grofe (iz časa zgodovine). Poleg tej je na njem podoba Triglava, dve valoviti črti pa ponazarjata reke in morje. Grb je v istih barvah kot zastava.

**Prepiši** sedmo kitico Prešernove Zdravljice – našo himno.

Dela imaš kar veliko, zato so navodila so za 2 uri DRU v tem tednu.

**MAT**

Prejšnji teden smo začeli s prvo **uro Tolikokrat več, tolikokrat manj**, ta teden boste **nadaljevali**.

V UČ na strani 86 si **oglej** nalogo v zelenem okvirju in **reši**. Rešitev ti pošiljam v prilogi.

**Nadaljuj** z reševanjem nalog na strani 86 in 87.

Za ponovitev **izračunaj** še račun deljenja: 998877 : 47 =

Mislim, da je za danes več kot dovolj, vmes **ne** **pozabi** na prosti čas in gibanje.

Za konec pa vam za razvedrilo pošiljam še dve šali, saj veste tisto: Smeh je pol zdravja. Ostanite zdravi in lep pozdrav, učiteljica Jerneja

**Nečitljivo**  
Učiteljica slovenščine učencem vrne šolsko nalogo. Tilen jo vpraša:  
»Ne znam prebrati, kaj ste napisali na koncu moje naloge.«  
Učiteljica vzame njegovo nalogo in prebere: »Tilen, bolj razločno in lepše piši!«

**Dve dvojki**  
Jurček pride iz šole z obvestilom o ocenah in se hudo razjoče.  
»Zakaj pa jokaš?« ga vpraša babica.  
»Dobil sem dve dvojki!«  
»No, saj jih boš lahko popravil.«  
»Sem že poskušal, pa ne gre, ker sta napisani s kemičnim svinčnikom.